করোনা ভাইরাস: কঠোর বিধি-নিষেধের সময়সীমা আরও এক সপ্তাহ বাড়লো
করোনাভাইরাসের সংক্রমণ বিস্তার রোধ করতে চলমান কঠোর বিধিনিষেধের সময়সীমা আরও এক সপ্তাহ বাড়ানোর ঘোষণা দিয়েছে সরকার।
আগামী ১৪ই জুলাই পর্যন্ত কঠোর বিধি-নিষেধ কার্যকর থাকবে। সোমবার মন্ত্রিপরিষদ থেকে জারি করা এক প্রজ্ঞাপনের মাধ্যমে এই ঘোষণা দেয়া হয়।
এতে বলা হয়, সংক্রমণের বর্তমান পরিস্থিতি বিবেচনায় নিয়ে আগের সব বিধি-নিষেধ ৭ই জুলাই  ২০২১ মধ্যরাত থেকে ১৪ জুলাই ২০২১ মধ্যরাত পর্যন্ত কার্যকর হওয়ার সময়সীমা বাড়ানো হল।
এর আগে গত পহেলা জুলাই থেকে পরবর্তী সাত দিন পর্যন্ত কঠোর বিধি-নিষেধ আরোপের ঘোষণা দেয়া হয়েছিল।
অতিরিক্ত এই এক সপ্তাহের মধ্যে 'অতি জরুরি প্রয়োজন ব্যতীত' বাড়ির বাইরে বের হলে 'আইনানুগ ব্যবস্থা' গ্রহণ করা হবে বলে জানিয়েছে কর্তৃপক্ষ।
বাংলাদেশে গত দুই সপ্তাহেরও বেশি সময় ধরে করোনাভাইরাস সংক্রমণ ও মৃত্যুর হার বেড়ে যাওয়ায় এমন সিদ্ধান্ত নেয়ার কথা জানানো হয়।
স্বাস্থ্য অধিদপ্তরের তথ্য মতে, সর্বশেষ দেশে করোনাভাইরাসে আক্রান্ত হয়ে ১৫৩ জনের মৃত্যুর খবর পাওয়া গেছে, যা এ পর্যন্ত কোভিডে একদিনে সর্বোচ্চ সংখ্যক।
যথাসময়ের মধ্যে চলে যেতে হবে মার্কিন বাহিনীকে - আফগান তালেবান
বিশ্বজুড়ে বিপর্যয় ডেকে আনছে ডেল্টা ভ্যারিয়েন্ট
বিধি-নিষেধ ভাঙার অভিযোগে গ্রেফতার ব্যক্তিদের কী শাস্তি দেওয়া হচ্ছে?
করোনাভাইরাসে বাংলাদেশে মৃত্যুর নতুন রেকর্ড, মারা গেছেন ১৫৩ জন

করোনাভাইরাসের সংক্রমণ বিস্তার রোধ করতে চলমান কঠোর বিধিনিষেধের সময়সীমা আরও এক সপ্তাহ বাড়ানোর ঘোষণা দিয়েছে সরকার।